Olaf Ingebretsen (lokomotivfører)

Olaf Ingebretsen (født 10. november 1929, død 1. januar 2017«Olaf Ingebretsen til minne», vestagdermuseet.no 6. januar 2017) var en norsk lokomotivfører, fagforeningsmann og lokalhistoriker. Ved Norsk Lokomotivmannsforbunds 100-årsjubileum i 1993 skrev Ingebretsen forbundets historie.

Ingebretsen begynte med lokomotivtjeneste i 1960, etter å ha arbeidet ved jernbanen siden 16-årsalderen. Han arbeidet som lokomotivfører til han i 1992 gikk av med pensjon. Han var faglig aktiv, og hadde verv både som foreningsformann og forbundsstyrerepresentant i NLF.

Han vokste opp på Vennesla og var aktiv i Vennesla histrorielag. Der utarbeidet han blant annet en analyse av Thranitterbevegelsens oppslutning på hjemplassen.Øystein Aslaksen: «Olaf Ingebretsen», omtale side 200 i boka Først i sporet gjennom 100 år. Norsk lokomotivmannsforbund 1893-1993, Notabene Forlag, Oslo 1993

 Bibliografi 
 Først i sporet gjennom 100 år. Norsk lokomotivmannsforbund 1893-1993, Notabene Forlag, Oslo 1993

 Referanser 

 Eksterne lenker 
 Ingebretsens presentasjon av Norsk Lokomotivmannsforbunds historie på NLFs nettsider

Kategori:Norske fagforeningspersoner